Małachowski debuterte i seniormesterskap med 6.-plass i EM 2006, men skuffet i finalen i VM 2007 og ble klart sist med 60,77. I 2008-sesongen hadde han stabilisert seg på større lengder, og i OL i Beijing vant han kvalifiseringen og tok tidlig ledelsen i finalen. Gerd Kanter gikk imidlertid forbi i fjerde omgang, og Małachowski klarte ikke å forbedre seg. Małachowski ble også slått av Kanter i sesongfinalen i Stuttgart.